**5. pielikums**

Ekonomikas ministrijas

2017. gada 21. marta iekšējiem noteikumiem Nr. 1-7-11

“Ekonomikas ministrijas tiesību aktu projektu un

politikas plānošanas dokumentu izstrādes,

saskaņošanas un virzības kārtība”

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Tiesību akts (Likumprojekts). |
| 2. | Dokumenta nosaukums | Ministru kabineta noteikumu projekts ,,Grozījumi Ministru kabineta 2016. gada 15. jūlija noteikumos Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai””  |
| 3. | Politikas joma un nozare vai teritorija | Budžeta un finanšu politikas jomas ārvalstu finanšu instrumentu apguves nozares Eiropas Savienības fondu un citu ārvalstu finanšu instrumentu apakšnozare. |
| 4. | Dokumenta mērķgrupas | Saimnieciskās darbības veicēji, kuriem nepieciešams investīciju aizdevums. |
| 5. | Dokumenta mērķis un sākotnēji identificētās problēmas būtība | Lai veicinātu paralēlo aizdevumu pieejamību un nodrošinātu savlaicīgu Eiropas Reģionālā fonda finansējuma (turpmāk – ERAF) apguvi plānošanas perioda ietvaros, Ekonomikas ministrija ierosina veikt šādus grozījumus paralēlo aizdevumu programmas nosacījumos:1. Šobrīd paralēlo aizdevumu sniedz kā reģionālo atbalstu saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 13. un 14. pantu. Lai palielinātu potenciālo atbalsta saņēmēju loku kā arī dotu iespēju atbalsta saņēmējam saņemts lielāku atbalstu Ekonomikas ministrija ierosina noteikt, ka paralēlais aizdevums tiek sniegts arī kā *de minimis* atbalsts saskaņā ar Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr. 1407/2013).

Attiecīgi MK noteikumu projekts tiek papildināts ar punktiem, kas attiecas uz *de minimis* atbalsta sniegšanu un tiek veikti attiecīgie tehniskie precizējumi.1. Ekonomikas ministrija ierosina precizēt normu, kas attiecas uz paralēlā aizdevuma piešķiršanas nosacījumiem, nosakot ka paralēlajam aizdevumam, ar kuru finansē saimnieciskās darbības veicēja iekārtu iegādi, var piemērot pamatsummas atmaksas atlikto termiņu ne vairāk kā par 36 mēnešiem, ja kredītiestādes finansējumam nav piemērots pamatsummas atliktais termiņš. Šobrīd MK noteikumi Nr.469 paredz, ka pamatsummas atliktais termiņš ir, ja kredītiestādes finansējumam ir paredzēta atliktā pamatsumma un tādā gadījumā pamatsummas atliktais termiņš var pārsniegt kredītiestādes finansējuma pamatsummas atlikto termiņu ne vairāk kā par 24 mēnešiem.
2. Tiek veikts tehnisks precizējums atmaksātā publiskā finansējuma izmantošanai, lai norma būtu skaidrāka un nepārprotama.
3. Precizētas atbalstāmās darbības, nodrošinot iespēju finansēt daudzdzīvokļu māju projektu attīstīšanu, tādējādi veicinot mājokļa pieejamību Latvijā. Minētie grozījumi paredz finansēt mājokļu būvniecību, atjaunošanu vai pārbūvi, kur dzīvokļus paredzēts izīrēt visā Latvijas teritorijā, savukārt, ja dzīvokļus paredzēts pārdot, tad finansēti tiek projekti, kurus realizē ārpus Rīgas pilsētas. Papildus Ekonomikas ministrija ierosina ar paralēlajiem aizdevumiem finansēt arī tirdzniecības centru un biroju projektu attīstīšanu, tādējādi veicinot ekonomisko aktivitāti un paplašinot iespējas komercbankām finansēt šādus projektus
4. Šobrīd nav atrunāts kādi ir nosacījumi paralēlā aizdevuma piešķiršanai, ja tiek iegādātas kapitāldaļas, tāpēc Ekonomikas ministrija ierosina papildināt MK noteikumus Nr.469 ar 24.1 punktu, kurā tiek precizēti nosacījumi par paralēlā aizdevuma piešķiršanu kapitāldaļu iegādei. Nosakot, ka saņemot paralēlo aizdevumu kapitālsabiedrību kapitāla daļu iegādei, tiek vērtēts, vai darbības rezultātā tiek nodrošināta saimnieciskās darbības veicēja attīstība vai darbības paplašināšana.
 |
| 6. | Dokumenta izstrādes laiks un plānotā virzība | Pēc iesniegto rakstveida viedokļu izvērtēšanas Ekonomikas ministrija Ministru kabineta noteikumu projektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | 1. Ministru kabineta noteikumu projekts “Grozījumi Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"”(datne: EMNot\_29012021\_groz469.docx);
2. Ministru kabineta noteikumu projekta „ Grozījumi Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"” projekta sākotnējās ietekmes novērtējuma ziņojums (anotācija) (datne: EMAnot\_29012021\_groz469.docx)
 |
| 8. | Sabiedrības pārstāvju iespējas līdzdarboties | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu tiek nodrošināta atbilstoša sabiedrības līdzdalība publicējot Ministru kabineta noteikumu projektu Ekonomikas ministrijas tīmekļa vietnē.  |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par Ministru kabineta noteikumu projektu līdz 2021.gada 19.februārim. |
| 10. | Cita informācija | Nav |
| 11. | Atbildīgā amatpersona | Kristīne PriedīteKristine.Priedite@em.gov.v, 67013241 |